Συνημμένο 175.

ΝΕΟΣ ΤΡΟΠΟΣ ΚΑΤΑΣΚΕΥΗΣ ΑΡΜΟΝΙΚΗΣ ΣΥΝΕΥΘΕΙΑΚΗΣ ΤΕΤΡΑΔΑΣ ΣΗΜΕΙΩΝ

(Αρμονικό Τετράπλευρο εκφυλισμένο σε ευθεία).
11(74). Σε δοσμένη ευθεία (ε) να οριστούν τέσσερα διατεταγμένα σημεία Α, Β, Γ, Δ, τα οποία να αποτελούν τυχαία Αρμονική Τετράδα, 

ή με άλλη διατύπωση:

Να κατασκευαστεί τυχαίο Αρμονικό Τετράπλευρο, εκφυλισμένο επάνω σε δοσμένη ευθεία (ε). 

Λύση  (Σχήμα 56)

(α). Ανάλυση.
Αν λάβουμε υπόψη μας τη νέα Μέθοδο που χρησιμοποιήσαμε για την Κατασκευή 11(73) (συνημμένο μου 174), οδηγούμαστε στην παρακάτω κατασκευή.

(β). Κατασκευή.  

Εκτός της δοσμένης ευθείας (ε) ορίζουμε σημείο Ρ, από το οποίο φέρουμε ευθεία χχ', της οποίας έστω ότι η ημιευθεία Ρχ τέμνει την (ε) στο σημείο Δ. 

Στην χχ' και στο Ρ φέρουμε κάθετη, που τέμνει την (ε) στο Β. 

Φέρουμε τις διχοτόμους των ορθών γωνιών χ'ΡΒ και ΒΡΔ, οι οποίες τέμνουν την (ε) στα σημεία Α και Γ, αντίστοιχα. 

Οι τέσσερις παραπάνω τομές Α,Β,Γ,Δ, λέμε ότι είναι η ζητούμενη Αρμονική Τετράδα Σημείων.

(γ). Απόδειξη.
Πολύ εύκολα βρίσκουμε ότι οι γωνίες χ'ΡΑ, ΑΡΒ, ΒΡΓ, ΓΡΔ, είναι ίσες μεταξύ τους και έχουν μέτρο φ=1/2 L=450.

Έτσι, στο τρίγωνο ΡΒΔ, η ΡΓ είναι διχοτόμος της γωνίας ΒΡΔ και η ΡΑ εξωτερική διχοτόμος της ίδιας γωνίας, καθώς ΡΑ

Ó÷Þìá 56.

Σχήμα 56.

φ=1/2L=45 μοίρες.

ΡΓ. Τούτο, κατά τα γνωστά, σημαίνει ότι τα σημεία Α, Γ τέμνουν το ΒΔ αρμονικά, ή ότι η Τετράδα των σημείων Α,Β,Γ,Δ είναι Αρμονική.
Σχόλιο.
Η παραπάνω Κατασκευή προφανώς, έτσι όπως μας δόθηκε, είναι αόριστη. Αν θέλουμε να γίνει συγκεκριμένη, θα πρέπει να δοθούν επαρκή στοιχεία της. Για παράδειγμα θα μπορούσαν να δίνονται τα τρία σημεία της Β, Γ, Δ και ζητείται το σημείο Α. 

Στην περίπτωση αυτή, με χορδή το τμήμα ΓΔ και γωνία 

L=450, που κατασκευάζεται εύκολα, γράφουμε κατά γνωστά, τόξο κύκλου, το οποίο έστω ότι τέμνει τον κύκλο διαμέτρου ΒΔ σε σημείο Ρ, οπότε έχουμε την ευθεία ΡΔ≡ χ'χ. Το σημείο Α προκύπτει ως τομή της διχοτόμου της γωνίας Χ'ΡΒ και της ευθείας (ε). 
Στην περίπτωση που δίνονται τα σημεία Α,Β,Δ, τότε με χορδή το τμήμα ΑΔ και γωνία 

L=1350, που κατασκευάζεται εύκολα, γράφουμε κατά γνωστά, τόξο κύκλου, το οποίο έστω ότι τέμνει τον κύκλο διαμέτρου ΒΔ σε σημείο Ρ, οπότε έχουμε την ευθεία ΡΔ≡ χ'χ. Το σημείο Γ προκύπτει ως τομή της διχοτόμου της γωνίας ΒΡΔ και της ευθείας (ε). 

Παρατηρήσεις.
 (α). Η παραπάνω λύση της Κατασκευής 11(74), πιστεύω ότι είναι νέα και πρωτοεμφανίζεται εδώ. 

(β). Την Κατασκευή αυτή καταχώρησα στην παράγραφο 11(74) του βιβλίου μου «Νέα Στοιχεία Γεωμετρίας».

 (γ). Εύκολα διαπιστώνουμε ότι η Κατασκευή 11(74), είναι παρεμφερής με την Κατασκευή 11(73) (συνημμένο μου 174).

(δ). Είναι γνωστό ότι η Κατασκευή αυτή γίνεται εύκολα  και με άλλους γνωστούς τρόπους. Την παραπάνω Μέθοδο χρησιμοποιήσαμε εδώ για να υπάρχει συνέχεια με άλλες εφαρμογές και για εμπέδωση της Νέας Μεθόδου.

(ε). Σύμφωνα με όσα έχουμε αναφέρει παραπάνω, η Κατασκευή 11(73) είναι μια ειδική περίπτωση της Κατασκευής της Αρμονικής Ομοκυκλικής Τετράδας Σημείων, την οποία έχουμε αναρτήσει παραπάνω, με την Κατασκευή 11(30) (συνημμένο μου 120).
(στ). Σχετικές είναι και οι Κατασκευές 11(56), 11(73).

                                                                                        Θεσσαλονίκη 28-9-2012.

                                                                                               Νίκος Κυριαζής.

